
Osaühingu Narva Jäätmekäitluskeskus 

osakapitali suurendamine
1. Asjaolud ja menetlusekäik
Narva linna omandis oleva Narva Jäätmekäitluskeskuse ekspluateerimiseks asutati Osaühing Narva Jäätmekäitluskeskus, milles osalevad Narva Linnavolikogu 26.01.2007 otsuse nr 66 alusel Narva linn, kellel on 95% osakapitalist, ja AS Uikala Prügila, kellel on 5% osakapitalist.

Narva Linnavolikogu 26.01.2007 määrusega nr 1 kinnitatud Narva linna 2007. aasta eelarves eraldati Narva Jäätmekäitluskeskuse osakapitali moodustamiseks 300,0 tuhat krooni. 
Seoses statsionaarsete jäätmepresside ostmise vajadusega otsustati Osaühingu Narva Jäätmekäitluskeskus 10.07.2007. a koosolekul suurendada osakapitali järgmistel tingimustel:

1. Osakapital suurendatakse 762 800 (seitsmesaja kuuekümne kahe tuhande kaheksasaja) krooni võrra Narva linna poolt rahalise sissemaksega.

2. Osakapitali uueks suuruseks on 1 062 800 (üks miljon kuuskümmend kaks tuhat kaheksasada) krooni. Osanikule kuuluva osa iga 100 krooni annab osanike koosolekul 1 hääle. 

3. Osade nimiväärtused on pärast osakapitali uue suuruse äriregistrisse kandmist järgmised: Narva linna osa nimiväärtus 1 047 800 (üks miljon nelikümmend seitse tuhat kaheksasada) krooni, AS Uikala Prügila osa  nimiväärtus – 15 000 (viisteist tuhat) krooni.

4. Osakapitali suurendamiseks tasutakse rahaline sissemakse Osaühingu Narva Jäätmekäitluskeskus pangakontole nr 10220068297010 SEB Eesti Ühispank hiljemalt 20.08.2007.a. 

Otsuse poolt olid kõik osanikud. Koosolekule kirjalikke ettepanekuid ega avaldusi ei esitatud, keegi osanikest eriarvamusele ei jäänud. 
Narva Linnavolikogu 28.06.2007 määrusega nr 20 muudeti Narva linna 2007. aasta eelarvet ja ülalnimetatud määruse lisa 3 punkti 1.21 kohaselt eraldati Osaühingule Narva Jäätmekäitluskeskus osakapitali suurendamiseks 762 800 krooni. 

Narva Linnavolikogu 28.06.2007 määruse nr 20 realiseerimiseks tuleb teha otsus Osaühingu Narva Jäätmekäitluskeskus osakapitali suurendamiseks rahalise sissemakse teel.
2. Õiguslikud järeldused
Kohaliku omavalitsuse korralduse seaduse § 35 lõike 4 kohaselt kui äriühingus osaleb linnale ka teisi osanikke või aktsionäre otsustab osalemise ja selle lõpetamise linnavolikogu. Muus osas teostab osaniku-, aktsionäri-, asutaja- või liikmeõigusi linnavalitsuse poolt nimetatud isik. 

Äriseadustiku § 168 lõike 1 punkti 2 kohaselt kuulub osanike pädevusse osakapitali suurendamine ja vähendamine.

Sama seadustiku § 192 kohaselt osakapitali suurendamise otsus on vastu võetud, kui selle poolt on antud vähemalt 2/3 koosolekul osalenud osanike häältest, kui põhikirjas ei ole ette nähtud suurema häälteenamuse nõuet. Osakapitali suurendamise otsuse poolt olid kõik osanikud ning  koosolekule kirjalikke ettepanekuid ega avaldusi ei esitatud, keegi osanikest eriarvamusele ei jäänud. 

Narva Linnavolikogu 28.06.2007 määruse nr 20 lisa 3 punkti 1.21 kohaselt eraldati raha OÜ Narva Jäätmekäitluskeskuse osakapitali suurendamiseks rahalise sissemakse tegemise teel. Järelikult tuleb määruse realiseerimiseks vastu võtta otsus Osaühingu Narva Jäätmekäitluskeskus osakapitali suurendamiseks rahalise sissemaksega.

3. Otsus

3.1. Narva Linnavalitsuse Linnavara- ja Majandusametil tasuda Osaühingu Narva Jäätmekäitluskeskus pangakontole nr 10220068297010 SEB Eesti Ühispank Narva Linnavolikogu 28.06.2007 määruse nr 20 lisa 3 punktis 1.21 ettenähtud raha summas        762 800 (seitsesada kuuskümmend kaks tuhat kaheksasada) krooni osakapitali suurendamiseks Narva linna poolt rahalise sissemaksega statsionaarsete jäätmepresside ostmiseks. 

3.2. Määrata käesoleva korralduse punktis 3.1 nimetatud osa tasumise tähtaeg 20.08.2007.a. 

3.3. Narva Linnavalitsuse Linnavara- ja Majandusametil teha korraldus teatavaks                                 Osaühingule Narva Jäätmekäitluskeskus.
4. Rakendussätted
4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Korraldus jõustub seadusega sätestatud korras.

